- અમેરિકી સાંસદ હવે કોર્ટમાં જવાની તૈયારી કરી રહ્યાં છે. તેઓ અદાલતમાં તે માગ કરશે કે ટ્રમ્પની મુલાકાત દરમિયાન તેમની સાથે ગયેલાં અમેરિકાના ટ્રાંસલેટરે જે નોટ્સ કર્યાં હતા, તેને જાહેર કરવામાં આવે. જેનાથી સ્પષ્ટ થશે કે ભૂલ ટ્રાંસલેટરની હતી કે ટ્રમ્પે પોતાની મરજીથી નિવેદન કર્યાં. અમેરિકાના વિદેશ મંત્રી માઈક પોમ્પિયને પણ આગામી અઠવાડીયે સેનેટની સામે રજૂ થઈ ટ્રમ્પ-પુતિન શિખર વાર્તાની માહિતી આપવી પડશે. ટ્રમ્પ પર દબાણ એટલા માટે વધી રહ્યું છે કેમકે અમેરિકાની તપાસ એજન્સીએ હાલમાં જ કોર્ટને કહ્યું હતું કે રશિયાના 12 ગુપ્તચર અધિકારીઓએ અમેરિકાની ચૂંટણીમાં દરમિયાનગીરી કરી હતી.